Կազմեք ԲՅՈՒՋԵ: Հետևեք Ձեր ծախսերին և եկամուտներին (նույնիսկ եթե եկամտի միակ աղբյուրը ծնողների տված գումարներն են): Ուշադրություն դարձրեք, թե ինչքան եք ծախսում մի բաժակ սուրճ, ընկերների հետ մի հատ պաղպաղակ և նման փոքր գնումների վրա ամսվա կտրվածքով (զարմանալ պետք չէ, եթե դա նշանակալի գումար կազմի): Օրինակ` եթե Դուք օրական մեկ անգամ սուրճի ապարատից 200 դրամ արժողության սուրճ եք խմում, ապա ամսվա կտրվածքով ծախսում եք առվազն 5000 դրամ, իսկ տարվա կտրվածքով` 60.000: Եթե խմեք 100 դրամ արժողության, ապա տարվա ընթացքում կխնայեք 30.000 դրամ, որ գրեթե հավասար է Հայաստանում նվազագույն ամսական աշխատավարձի մեծությանը: Կարող եք օգտվել հատուկ բյուջեի հաշվիչներից, եթե ինքներդ դժվարանում եք հաշվարկներ կատարել: